SCI ขายทิ้งบริษัท “ยืมมั้ย” มูลค่า 15 ลบ.หลังผลงานไม่เข้าเป้า!
SCI ขายทิ้งบริษัท "ยืมมั้ย" มูลค่า 15 ลบ.หลังผลงานไม่เข้าเป้า!
SCI ขายทิ้งบริษัท "ยืมมั้ย" มูลค่า 15 ลบ.หลังผลงานไม่เข้าเป้า!
14 ม.ค. 2563

บริษัท เอสซีไอ อีเลคตริค จำกัด (มหาชน) หรือ SCI แจ้งว่าที่ประชุมคณะกรรมการบริษัทวันนี้ (14 ม.ค.) อนุมัติให้บริษัทจำหน่ายหุ้นทั้งหมดที่ถืออยู่ในบริษัท ยืมมั้ย (ประเทศไทย) จำกัด จำนวน 49% เป็นเงินทั้งสิ้น 15 ล้านบาท ให้แก่นายสุทธิเกียรติ กิตติภัทรากุล ซึ่งไม่ได้มีความสัมพันธ์ใด ๆ กับบริษัท เนื่องจากสภาพเศรษฐกิจปัจจุบันส่งผลให้ผลการดำเนินงานของ ยืมมั้ย (ประเทศไทย) ในช่วงระยะเวลาที่ผ่านมาไม่เป็นไปตามที่บริษัทคาดการณ์ ทั้งนี้ ให้ดำเนินการจำหน่ายหุ้นดังกล่าวให้แล้วเสร็จภายในเดือนก.พ.63
อนึ่ง เมื่อปีที่แล้ว บริษัท โกลด์ อีลิท ปารีส (ประเทศไทย) จำกัด ได้ร่วมมือกับ SCI ร่วมปั้นแบรนด์ใหม่ “ยืมมั้ย”บริการยืมโทรศัพท์มือถือครั้งแรกในประเทศไทย โดยเล็งเห็นว่าปัจจุบันพฤติกรรมการใช้โทรศัพท์มือถือของผู้บริโภคทั่วโลกรวมถึงในประเทศไทยกำลังเปลี่ยนไป โดยใช้โทรศัพท์มือถือนานขึ้นมากกว่า 2 ปี และเปลี่ยนเครื่องใหม่น้อยลง ดังนั้น บริการยืมโทรศัพท์มือถือจะสามารถแก้ปัญหาให้กับผู้บริโภคได้อย่างตรงจุด โดยคาดว่า”ยืมมั้ย”จะได้รับความนิยมและเป็นทางเลือกใหม่ในการตัดสินใจซื้อโทรศัพท์มือถืออันดับหนึ่งในไม่ช้า พร้อมตั้งเป้าผู้ใช้บริการ 100,000 เครื่องต่อปี